arnastofnun/IGC-2024 huggingface dataset:
Estadio Pocitos

Estadio Pocitos var knattspyrnuvöllur í Montevídeó í Úrúgvæ. Hann var heimavöllur félagsins Nacional frá 1921 til 1933 þegar það flutti sig alfarið á Estadio Centenario. Völlurinn er kunnastur í knattspyrnusögunni fyrir að þar var fyrsta markið í sögu HM í knattspyrnu skorað.

Saga.

"Estadio Pocitos" var teiknaður af arkitektinum Juan Antonio Scasso sem jafnframt var formaður "Nacional". Hönnun hans tók mið af forn-grískum leikvöngum þar sem áhorfendur mynduðu skeifu umhverfis leikvanginn. Völlurinn varð fljótlega alltof lítill fyrir heimaliðið sem stefndi á að flytja sig á stærri völl. Þegar ákveðið var að HM í knattspyrnu 1930 færi fram í Úrúgvæ var um leið ljóst að nýr og gríðarstór leikvangur risi í borginni og að "Nacional" myndi færi sig þangað.

Framkvæmdatíminn við nýja þjóðarleikvanginn var knappur og að lokum varð ljóst að "Estadio Centenario" yrði ekki tilbúinn í tíma. Upphafsleikir heimsmeistaramótsins urðu því að fara fram á eldri völlum. Tveir leikir voru spilaðir á Estadio Pocitos, annars vegar leikur Frakklands og Mexíkó sem var annar af opnunarleikjum mótsins. Hinn var leikur Rúmeníu og Perú daginn eftir. Samkvæmt opinberum tölum (sem eru nokkuð málum blandnar) mættu 4.444 áhorfendur á fyrri leikinn en 2.549 á þann seinni.

Fyrsta markið í sögu HM í knattspyrnu var skorað í leik Frakklands og Mexíkó af Lucien Laurent. Árið 2006 tilkynnti úrúgvæski arkitektinn Héctor Enrique Benech þá niðurstöðu sína að honum hefði tekist með hjálpa gervihnattamynda að finna staðinn þaðan sem fyrsta mark HM hefði verið skorað, en völlurinn sjálfur hvarf undir íbúabyggð fljótlega eftir að Nacional flutti þaðan árið 1933.
Amfóra

Amfóra er há leirkrukka með tveimur handföngum sem Grikkir og Rómverjar notuðu til forna til að geyma korn og olíu og fleira.
Bárður á Steig Nielsen

Bárður á Steig Nielsen (f. 16. apríl 1972) er færeyskur stjórnmála- og viðskiptamaður sem hefur verið leiðtogi Sambandsflokksins frá árinu 2015 og lögmaður Færeyja frá 2019. Hann er jafnframt markvörður handboltaliðsins VÍF og fyrrum leikmaður í færeyska handboltalandsliðinu.

Menntun og viðskiptaferill.

Bárður á Steig Nielsen hefur lokið fyrsta hluta náms í rekstrarbókhaldi við viðskipta- og félagsvísindadeild Árósaháskóla. Hann hefur jafnframt tekið nokkra áfanga í iðnrekstrarfræðinámi við Verslunarskóla Færeyja.

Hann hóf feril í viðskiptum sem starfsmaður hjá endurskoðunarfyrirtækinu "Rasmussen og Weihe" í Þórshöfn árin 1993–2000. Frá 2001 til 2004 vann hann sem yfirendurskoðandi hjá fyrirtækinu Kollafjord Pelagic á Kollafirði. Árið 2007 sagði hann upp embætti sínu sem fjármálaráðherra Færeyja til þess að vinna sem framkvæmdastjóri byggingaverkefnisins SMI Stóratjørn í Hoyvík, sem íslenskir viðskiptamenn höfðu skipulagt. Verkefninu var aldrei hrint í framkvæmd vegna fjármálakreppunnar 2007–08 en Nielsen hélt starfinu fram í febrúar 2009. Árin 2009–2010 var hann framkvæmdastjóri vélaverslunar í Hoyvík. Frá 2010 var hann framkvæmdastjóri símfyrirtækisins Vodafone Føroyar í Þórshöfn.

Nielsen hefur átt sæti í framkvæmdastjórn Vágaflugvallar, Kollafjord Pelagic og nokkurra annarra verslunarfélaga í Þórshöfn.

Stjórnmálaferill.

Bárður á Steig Nielsen sat á færeyska þinginu fyrir kjördæmið Norðurstreymoy á árunum 2002–2004 og 2004–2008. Hann var fjármálaráðherra í fyrstu ríkisstjórn Jóannesar Eidesgaard frá 2004 en sagði af sér til að taka við stjórn Stórutjarnarframkvæmdanna, sem runnu að endingu út í sandinn vegna fjármálakreppunnar. Í mars árið 2015 var hann kjörinn varaformaður Sambandsflokksins og í október sama ár var hann kjörinn formaður.
Gerald Asamoah

Gerald Asamoah (fæddur 1978) er þýskur fyrrverandi knattspyrnumaður sem spilaði stærsta hluta ferilsins með Schalke 04 og Þýska landsliðinu. Gerald fæddist í Gana og var 12 ára þegar fjölskylda hans flutti til Þýskalands.

Gerald Asamoah var hluti af landsliði Þýskalands sem vann bronsverðlaun á heimavelli árið 2006.
Mason Greenwood

Mason Will John Greenwood (fæddur 1. október 2001) er enskur knattspyrnumaður sem spilar með Manchester United og enska landsliðinu.

Í lok janúar 2022 var Greenwood handtekinn, grunaður um nauðgun og líkamsárás. Manchester United hafði tilkynnt sama dag að Greenwood myndi ekki æfa með félaginu í óákveðinn tíma vegna ásakana um gróft heimilisofbeldi. Harriet Robson, kærasta Greenwoods, hafði þá birt myndir af sér á samfélagsmiðlum með alvarlega áverka sem hún sagði vera eftir Greenwood.

Greenwood braut sóttvarnarreglur ásamt Phil Foden í ferð með enska landsliðinu á Íslandi þegar þeir buðu stúlkum inn á Hótel Sögu, haustið 2020.
Valmiera FC

Valmiera FC er lettneskt knattspyrnufélag með aðsetur í Valmiera. Þeir spila í lettnesku úrvalsdeildinni sem heitir Latvian Virsliga.
Maksím Gorkíj

Alexei Maximovich Peshkov (á rússnesku Алексе́й Макси́мович Пешко́в) (28. mars 1868 - 18. júní 1936), þekktur undir nafninu Maxim Gorky (á rússnesku Макси́м Го́рький) var rússneskur og sovétskur rithöfundur og upphafsmaður þjóðfélagsraunsæis í rússneskum bókmenntum og baráttumaður. Hann var fimm sinnum tilnefndur til Nóbelsverðlauna í bókmenntum.

Nokkur rita Maxim Gorkí hafa komið út á íslensku, þar á meðal skáldsagan Móðirin sem var fyrsta verkin sem bókaútgáfan Mál og Menning gaf út, það var árið 1936. Einnig sjálfsævisaga í þremur bindum (Barnæska mín, Hjá vandalausum og Háskólar mínir).Kjartan Ólafsson þýddi sjálfævisöguna. Einnig hafa leikrit Gorkís verið þýtt og flutt í Þjóðleikhúsinu og gefin út verk eins Mannveran sem er rúmlega hundað ára ljóðabálkur um lífskraft mannlegrar tilvistar sem Maxim Gorky samdi í aðdraganda rússnesku byltingarinnar.
GitHub

GitHub er fyrirtæki og vettvangur í eigu Microsoft sem sérstaklega sér um að hýsa hugbúnað sem er í þróun og er notar útgáfustjórnun með Git. Í Github er dreifð útgáfustjórnun og kóðastjórnun (SCM Source Code Management) byggð á Git en auk þess ýmsir aðrir möguleikar. Í GitHub er aðgangsstjórnun og ýmis konar samvinnumöguleikar við hugbúnaðarþróun svo sem að fylgjast með og halda utan um villum, óska eftir nýrri virkni, halda utan um verkefni, samfelld samtvinnun og það fylgir með wiki fyrir öll viðfangsefni. GitHub fyrirtækið er með höfuðstöðvar í Kalíforníu og hefur verið undirfélag Microsoft síðan 2018. Grunnþjónusta GitHub er ókeypis. Ókeypis GitHub reikningar eru oft notaðir til að halda utan um og hýsa verkefni í þróun opins hugbúnaðar.
Lynne Cheney

Lynne Ann Cheney (áður Vincent; f. 14. ágúst 1941) er bandarískur rithöfundur og fræðimaður. Hún er gift 46. varaforseta Bandaríkjanna, Dick Cheney, og gegndi embætti varaforsetafrúar Bandaríkjanna 2001-2009.

Fjölskylda, menntun og starfsferill.

Lynne Ann Vincent fæddist í Casper, Wyoming, 14. ágúst 1941. Móðir hennar var lögreglustjóri og faðir verkfræðingur. Lynne er með doktorsgráðu í breskum bókmenntum 19 aldar frá University of Wisconsin. Árið 1964 giftist hún Richard Bruce (Dick) Cheney. Þau eiga saman tvær dætur, Mary og Elizabeth, sem hefur verið þingmaður Repúblíkanaflokksins fyrir Wyomingfylki síðan 2017.

Lynne var formaður Rannsóknarsjóðs bandarískra hugvísinda, ("National Endowment for the Humanities", NEH) 1986-1993. Á árunum 1995-1998 var hún einn tveggja stjórnenda umræðuþáttarins Crossfire á CNN. Hún var einnig félagi við hægrisinnuðu hugveituna American Enterprise Institute, stofnaði og stýrði American Council of Trustees and Alumni, sem berst fyrir breytingum á bandarískum háskólum. Hún sat í stjórn flugvéla- og hergagnaframleiðandans Lockheed á árunum 1994-2001.

Stjórnmál.

Á níunda og tíunda áratugnum var hún einn af mikilvægustu talsmönnum ný-íhaldsstefnu. Hún lét mjög til sín taka í umræðu um menntamál og þó sérstaklega sögu og sögukennslu. Sem formaður NEH gagnrýndi Lynne sagnfræðinga sem hún taldi að drægju upp dimma og grimmdarlega mynd af sögu Bandaríkjanna. Hún hafði einnig miklar áhyggjur af hnignandi söguskilningi bandarískra ungmenna. Til þess að bæta úr þessu setti NEH á hóp starfshóp sem átti að skrifa sögustaðla (National History Standards) til notkunar við kennslu á sögu í grunnskólum.

Þó þverpólítísk sátt hafi ríkt milli demókrata og repúblíkana um nauðsyn staðla í sögukennslu urðu staðlarnir að einu bitrasta pólítíska deilumáli á fyrsta kjörtímabili Clinton. Deilurnar eru hluti "sögustríðanna" í bandaríkjunum á níunda og tíunda áratugnum. Staðlarnir sem starfshópurinn lagði til árið 1994 gerðu meira úr sögu svartra bandaríkjamanna, minnihlutahópa, fátækra, kvenna og annarra jaðarsettra hópa en mörgum íhaldsmönnum þótti eðlilegt. Lynne Cheney var fyrst til þess að snúast gegn þeim opinberlega. Í grein sinni „The End of History“ í "Wall Street Journal" sagði hún námsefnið græfi undan þjóðastolti og föðurlandsást, og kallaði eftir námsefni sem endurspeglaði hefðbundnari bandaríska þjóðarsögu.

Í valdatíð Bill Clinton 1993-2000 var hún áberandi álitsgjafi í fjölmiðlum og leitt baráttu fyrir íhaldssömum samfélagsgildum og hægristefnu, bæði sem þáttastjórnandi á CNN en einnig sem dálkahöfundur og tíður álitsgjafi í ýmsum fjölmiðlum.

Sem varaforsetafrú gagnrýndi Cheney árásir á "hefðbundin fjölskyldugildi" og siðspillingu í bandarískri dægurmenningu, þar á meðal rapptextum.
Evrópumót kvenna í knattspyrnu 2022

Evrópumót kvenna í knattspyrnu 2022 átti að vera í 2021, en varð frestað út af COVID-19. Keppnin fór fram í Englandi 6. til 31. júlí 2022. 16 lið fengu sæti í lokakeppninni og var Íslenska kvennalandsliðið í knattspyrnu meðal þeirra.

Ísland komst ekki upp úr sínum riðli og gerði þrjú 1-1 jafntefli.

England sigrað Þýskaland 2-1 í úrslitum.
Meloidogyne

Meloidogyne eru sníkjudýr á plöntum. Þetta eru jarðvegs þráðormar sem eru helst á svæðum með heitu loftslagi eða stuttum vetrum. Um 2000 tegundir plantna á heimsvísu eru næmar fyrir sýkingu af þeim og valda þeir um 5% taps uppskeru í heiminum. Þeir sýkja ræturnar og valda gallvexti sem dregur úr þroska og lifun plantnanna.

Nafnið Meloidogyne er myndað úr tvemur grískum orðum sem þýða "epla-laga" og "kvenkyns".
1952

Árið 1952 (MCMLII í rómverskum tölum)

Á Íslandi.

Fædd

Dáin

Erlendis.

Fædd

Dáin
Meloidogyne thamesi

Meloidogyne thamesi er tegund af þráðormum af ættinni Heteroderidae. Hann sníkir á te (Camellia sinensis)
Daniel Patrick Moynihan

Daniel Patrick Moynihan (16. mars 1927 – 26. mars 2003) var bandarískur stjórnmálamaður og félagsfræðingur. Moynihan starfaði sem ráðgjafi ríkisstjórna repúblíkana og demókrata á sjöunda áratugnum. Moynihan var ráðgjafi í ríkisstjórnum John F. Kennedy og Lyndon B. Johnson, og lék lykilhlutverk í átaki Johnson til að uppræta fátækt, (e. "War on Poverty"). Hann gekk síðar til liðs við ríkisstjórn Richard Nixon sem sérlegur ráðgjafi forsetans um velferðarmál. Moynihan var sendiherra Bandaríkjanna á Indlandi 1973-1975 og gegndi stöðu sendiherra hjá Sameinuðu Þjóðunum 1975-76.

Hann var öldungadeilarþingmaður Demókrataflokksins fyrir New York fylki frá 1977-2001. Moynihan var oft gagnrýninn á stefnu flokksins, velferðarkerfið og tilraunir til að beita ríkisvaldinu til að leysa samfélagsleg vandamál. Þó hann hafi aldrei yfirgefið Demókrataflokkinn telst Moynihan til ný-íhaldsmanna (e. "neoconservative").

Moynihan var mikilvirkur fræðimaður. Auk fjölda fræðigreina og skrifaði hann alls 19 bækur, flestar um félagsleg vandamál, sérstaklega fátækt í stórborgum. Hann var prófessor við bæði Cornell- og Harvard háskóla.

Moynihan-skýrslan.

Árið 1965 birti Moynihan niðurstöður rannsókna sem hann hafði unnið sem ráðgjafi í ríkisstjórn Kennedy. Skýrslan, sem fjallaði um fátækt meðal blökkumanna í stórborgum Bandaríkjanna bar heitið "The Negro Family": "The Case for National Action", en var í daglegu tali kölluð the Moynihan Report. Skýrslan skýrði fátækt sem afleiðingu annarra félagslegra vandamála, þar á meðal einstæðra mæðra, en 25% svartra barna fæddust utan hjónabands. Moynihan hélt því fram að fjölgun svartra einstæðra mæðra og önnur félagsleg vandamál í hverfum blökkumanna væru afleiðing skaðlegrar menningar sem rekja mætti til tíma þrælahalds og aðskilnaðarstefnu í Suðurríkjum Bandaríkjanna.

Moynihan skýrslan vakti mikla athygli og umræður. Moynihan varð fyrir harðri gagnrýni hinnar Nýju Vinstrihreyfingar sem, sérstaklega talsmanna Black Power hreyfingarinnar. Moynihan var meðal annars sakaður um að vilja gera svarta sjálfa ábyrga fyrir eigin fátækt og jaðarsetningu. William Ryan, sálfræðingur og aðgerðasinni mannréttindahreyfingarinnar, bjó til frasann „að kenna fórnarlambinu um“ (e. "blaming the victim") þar sem hann ásakaði Moynihan um að „réttlæta ójöfnuð með því að finna galla hjá fórnarlömbum ójöfnuðar.“ Gagnrýnendur Moynihan, sérstaklega hugsuðir Black Power hreyfingunnar, á borð við Stokely Carmichael og Charles Hamilton, töldu að fátækt og félagsleg vandamál meðal svartra Bandaríkjamanna skýrðust af kerfislægu kynþáttamisrétti og hvítri kynþáttahyggju sem ívilnaði hvítum umfram svarta.

Viðbrögðin við skýrslunni urðu til þess að þoka Moynihan lengra til hægri í stjórnmálaskoðunum og í valdatíð Nixon varð hann einn helsti andstæðingur hins Nýja vinstris sem hann taldi ógna grunngildum bandarísks samfélags.
Dendrolimus arizanus

Dendrolimus arizanus er mölfiðrildi af ættinni Lasiocampidae. Það finnst í Taívan.

Vænghafið er 45–57 mm. Fullorðin dýr fljúga í september.
Upton Park F.C.

Upton Park Football Club var enskt áhugamannafélag í knattspyrnu sem stofnað var árið 1866, en endurvakið árið 1891 eftir að hafa lagst í dvala. Þótt það geti seint talist í hópi sigursælli félaga enskrar knattspyrnusögu náði það að marka sín spor. Félagið barið sama nafn og heimavöllur West Ham United F.C. um árabil en engu að síður voru tengsl félaganna ekki nema óbein og Upton Park F.C. lék aldrei á leikvangnum Upton Park.

Saga.

Upton Park var í hópi þeirra fimmtán félaga sem skráðu sig til leiks í ensku bikarkeppninni þegar hún fór fram í fyrsta sinn 1871-72. Tókst liðinu aldrei að komast lengra en í fjórðungsúrslit. Áhrifin urðu meiri utan vallar, því árið 1884 kærði félagið Preston North End F.C. fyrir ólöglegar greiðslur til leikmanna eftir bikarleik félaganna. Liði Preston var vikið úr keppninni, en ákvörðunin neyddi Enska knattspyrnusambandið til að horfast í augu við atvinnumennsku sem var á allra vitorði. Í kjölfarið var atvinnumennska í íþróttinni heimiluð í Englandi og knattspyrnuhreyfingin klofnaði í raun í tvennt.

Áður höfðu lögspekingar Upton Park sett sitt mark á knattspyrnuíþróttina, því það voru fulltrúar félagsins sem báru fram tillögurnar um breytinguna á knattpsyrnulögunum árið 1870 sem gerðu það óheimilt að handleika knöttinn og árið eftir kom félagið fram með tillöguna um að stofna sérstaka stöðu markvarðar.

Upton Park F.C. var lagt niður árið 1887 en endurvakið fjórum árum síðar. Árin á eftir lék félagið mestmegnis æfingarleiki og tók þátt í bikarkeppnum áhugamannaliða með heldur rýrum árangri. Það var því nokkuð óvænt þegar ákveðið var að Upton Park yrði fulltrúi Bretlands á Ólympíuleikunum árið 1900, þegar keppt var í knattspyrnu í fyrsta sinn. Vegna áhugamannareglna Ólympíuleikanna komu atvinnufélög Bretlandseyja ekki til greina, en engu að síður má ljóst telja að Upton Park hefur ekki verið fyrsti valkostur.

Ekki kepptu nema þrjú lið á leikunum: Upton Park, Parísarliðið Club Français og lið stúdenta frá Brüssel-háskóla. Fyrst sigraði Upton Park franska liðið með fjórum mörkum gegn engu að viðstöddum 500 áhorfendum og síðan unnu heimamenn belgísku stúdentanna. Ólíklegt má telja að þátttakendur í þessum viðureignum hafi almennilega áttað sig á að um formlega keppni á Ólympíuleikum væri að ræða, en löngu síðar úthlutaði Alþjóðaólympíunefndin gull-, silfur- og bronsverðlaunum á grunni þessara úrslita. Upton Park var því fyrsti Ólympíumeistarinn í knattspyrnu og annað tveggja félagsliða sem náð hafa þeim árangri.
Catedral Metropolitana de la Ciudad de México

Dómkirkja Maríu meyjar er kirkja í Mexíkóborg (spænska: "Catedral Metropolitana de la Asunción de la Santísima Virgen María a los cielos") og höfuðstöðvar erkibiskupsdæmisins Primada de México og er staðsett norðan megin við Plaza de la Constitución torgið í sögulegum miðbæ Mexíkóborgar.

Hún er á lista yfir UNESCO-heimsminjar síðan 1987.

Áætlaðar mælingar kirkjunnar eru 59 metrar á breidd og 128 að lengd og 67 metrar á hæð topps turnanna.

Hún var byggð af teikningum spænska arkitektsins Claudio de Arciniega, sem var innblásinn af spænskum dómkirkjum, þ.e. kirkju sem reist var á staðnum skömmu eftir landvinninga Spánverja á Tenochtitlán. Bygging hófst árið 1573, árið 1667 og stóð til 1813.
Espanyol

Reial Club Deportiu Espanyol eða Espanyol er katalónskt knattspyrnufélag með aðsetur í Cornellà de Llobregat í suðvestur-Barcelona.

Saga.

Espanyol var stofnað þann 13. október árið 1900 af nokkrum háskólanemum í Barcelona. Var það fyrsta knattspyrnufélagið á Spáni sem alfarið var stofnað af heimamönnum, en fyrri félög höfðu öll innihaldið Breta sem búsettir voru í landinu. Espanyol var meðal þátttökuliða þegar spænska bikarkeppnin fór fyrst fram árið 1903. Þremur árum síðar lognaðist félagið út af vegna fjárhagsörðugleika og leikmenn þess gengu flestir til liðs við "X Sporting Club" sem átti góðu gengi að fagna í knattspyrnukeppni Katalóníu á þeim árum. Árið 1909 var félagið endurreist og ári síðar tók það upp núverandi aðalbúning sinn, hvítar og bláröndóttar treyjur.

Espanyol er eitt þeirra mörgu spænsku félaga sem fengið hafa leyfi frá krúnunni til að kalla sig "konunglegt" íþróttalið. Það var Alfons 13. sem veitti félaginu þá heimild. Á lýðveldistímanum hætti félagið tímabundið að kenna sig við konungsvaldið en tók það upp aftur að borgarastyrjöldinni lokinni. Ýmsar smábreytingar hafa verið gerðar á nafni félagsins í gegnum tíðina til að laga það að katalónskri stafsetningu o.fl.

Félagið varð nokkrum sinnum katalónskur meistari í knattspyrnu en lét minna fyrir sér fara á landsvísu. Espanyol varð þó bikarmeistari árin 1929 og 1940, í bæði skiptin eftir sigra á Real Madrid í úrslitum. Ekkert félag hefur keppt jafn oft í La Liga án þess að ná að verða meistari.

Javier Clemente stýrði Espanyol frá 1986-89 og kom liðinu best í þriðja sæti árið 1987. Það gaf þátttökurétt í Evrópukeppni félagsliða leiktíðina á eftir. Þar sló Espanyol m.a. út ítölsku stórliðin A.C. Milan og Internazionale en tapaði í úrslitunum fyrir Bayer 04 Leverkusen eftir vítaspyrnukeppni.

Árið 2000 varð Espanyol bikarmeistari í fyrsta sinn í 60 ár, eftir sigur á Atlético Madrid. Bikarmeistaratitillinn gaf keppnisrétt í UEFA bikarnum á nýjan leik og aftur komst Espanyol alla leik í úrslitaleikinn til þess eins að tapa á ný í vítaspyrnukeppni, að þessu sinni gegn Sevilla FC.

Fjórði og síðasti bikarmeistaratitillinn vannst árið 2006 eftir sigur á Real Zaragoza.

Frá 2009-12 stýrði Argentínumaðurinn Mauricio Pochettino félaginu, en hann hafði áður leikið með Espanyol við góðan orðstír. Var þetta fyrsta þjálfarastarf hans. Í stjóratíð hans bar það helst til tíðinda að nýr heimavöllur var tekinn í notkun.
FC Baltika Kaliningrad

FC Baltika er knattspyrnufélag frá Kaliningrad í Rússlandi.Þeir spila núna í næstefstu deild Rússlands.

Leikmannahópur.

"17.október 2020"

"(Á láni frá FC Rostov)"

(Á láni frá Bologna)

("Á láni frá FC Sochi")

(Á láni frá CSKA Moskva)
Sýslur í Flórída

Sýslur í Flórída eru 67 talsins.
Real Unión

Real Unión Club de Irún, S.A.D. eða Real Unión er spænskt knattspyrnufélag sem stofnað var árið 1915 í bænum Irún í Baskalandi. Það var eitt af sterkari félögum Spánar á öðrum og þriðja áratugnum og var meðal stofnenda La Liga en hefur í seinni tíð verið í neðri deildunum.

Saga.

Félagið var stofnað við samruna tveggja knattspyrnuliða í Irún, "Irún Sporting Club" og "Racing Club de Irún", það síðarnefnda hafði orðið bikarmeistari árið 1913 eftir sigur á Athletic Bilbao í endurteknum úrslitaleik. Hið sameinaða félag tók í fyrstu upp nafnið "Unión Club Irún" en breytti því eftir að Alfons 13. Spánarkonungur gaf því konunglega stöðu.

Árin 1918 og 1924 varð félagið bikarmeistari á ný, í bæði skipin eftir sigra á Real Madrid í úrslitum. Seinni titillinn vannst undir stjórn enska knattspyrnuþjálfarans Steve Bloomer. Fjórði og síðasti bikarmeistaratitillinn kom árið 1927, þar sem mótherjarnir í úrslitum voru Arenas Club de Getxo í eina hreina baskneska úrslitaleiknum í sögu keppninnar sem ekki hefur innihaldið Athletic Bilbao.

Þegar La Liga var stofnuð árið 1928 var Real Unión meðal keppnisliða. Félagið náði hæst sjötta sæti af tíu og hafnaði á botninum á sínu fjórða keppnistímabili. Það hefur aldrei aftur komist í efstu deild á Spáni og varið mestum tíma í þriðju og fjórðu efstu deild. Frá árinu 1942 hefur Real Unión þrívegis komist upp í næstefstu deild, síðast árið 2009, en í hvert skipti fallið jafnharðan.
Copa de la España Libre

Copa de la España Libre eða Spænski frelsisbikarinn var spænsk knattspyrnukeppni sem haldin var í júní og júlímánuði á yfirráðasvæði lýðveldissinna árið 1937 þegar keppni í La Liga og Copa del Rey féll niður vegna spænsku borgarastyrjaldarinnar.

Saga.

Fyrr á árinu 1937 höfðu knattspyrnufélög á svæðum lýðveldissinna skipulagt sína eigin deildarkeppni, "Miðjarðarhafsdeildina" (spænska: "Liga Mediterránea"), sem lauk með sigri FC Barcelona. Til stóð að fjögur efstu liðin í þeirri keppni ettu kappi í frelsisbikarnum, en Barcelona kaus þess í stað að halda í fjáröflunarkeppnisferð til Mexíkó.

Fjögur lið mættu til leiks: Levante FC, FC Valencia, Espanyol og Girona FC. Leikin var í einum riðli með tvöfaldri umferð, þar sem Levante og Valencia höfnuðu í tveimur efstu sætunum. Þau mættust í úrslitaleik sem lauk með 1:0 sigri Levante.

Stuðningsmenn Levante hafa alla tíð gert kröfu til þess að Spænska knattspyrnusambandið viðurkenni félagið sem sigurvegara í Copa del Rey fyrir árið 1937. Sú barátta hefur enn ekki skilað árangri.
Flikruvefari

Flikruvefari (fræðiheiti; "Cochylis dubitana") er fiðrildi í ættinni Tortricidae. Hann finnst í Evrópu, Rússlandi til Síberíu og í Norður-Ameríku. Lirfurnar nærast á blómum jurta af körfublómaættar.
Esteghlal F.C.

Esteghlal Tehran Football Club', einnig þekkt sem Persepolis og sem Esteghlal er íranskt knattspyrnufélag frá Teheran, Íran. Félagið var stofnað 1945.
AEK Aþena

AEK Aþena er grískt knattspyrnulið frá Aþenu. Félagið var stofnað áið 1924 í Aþenu af fólki sem hafði flutt frá Istanbúl þá Konstantínópel, stuttu eftir grísk/tyrkneska stríðið, sem í Grikkalandi er nefnt "Η μεγάλη καταστροφή", sem þýðir "stóra katastrófan". AEK Aþena er það félag í Grikklandi, sem hefur unnið flesta meistaratitla, þeir hafa unnið 12 meistaratitla og 15 bikarmeistaratitla. Litir félagsins eru gult og svart. Eiður Smári Guðjohnsen og Arnar Grétarsson léku með liðinu um tíma. Arnar var einnig yfirmaður knattspyrnumála hjá félaginu um tíma.
Carlo Ancelotti

Carlo Ancelotti (fæddur 10. júní árið 1959) er ítalskur knattspyrnustjóri og fyrrverandi knattspyrnumaður. Hann er núverandi stjóri Real Madrid og stýrir því öðru sinni.

Ancelotti hefur m.a. þjálfað Juventus, AC Milan, Chelsea FC, Paris Saint-Germain, Bayern München og Everton.

Hann varð árið 2022 fyrsti stjórinn til að vinna efstu deildir í 5 stærstu deildum Evrópulanda.
Ras al-Kaíma

Ras al-Khaimah er eitt af þeim sjö furstadæmum sem mynda Sameinuðu arabísku furstadæmin.

Furstadæmið ber sama nafn og höfuðstaðurinn, bærinn Ras al-Khaimah. Landsvæði furstadæmisins er ósamfellt og samanstendur af tveimur svæðum, annarsvegar norður-hluta þar sem höfuðstaðurinn er og raunar flestir bæjir dæmisins, og hinsvegar af strandlausum syðri hluta með minni bæjum.

Furstadæminu er stýrt sem einveldi af emírnum sheik Saud bin Saqr al-Qasimi.

Til ársins 1971 var Ras al Khaimah breskt verndarsvæði. Árið 1972 gekk Ras al-Khaimah í SAF.